Wolfsburg

Wolfsburg egy járási jogú város, Észak-Németországban, Alsó-Szászország (Niedersachsen) tartományban. Az egyik legfiatalabb német város, markáns ipari jelleggel. Népesség szerint a 6-dik legnagyobb Alsó-Szászországban, a 100 000-es lakosságot 1972-ben lépte át. Lakosainak száma 127 256 fő (2023. december 31.). Földrajzi helyzete Alsó-Szászország keleti részén, az egykori NSZK-NDK határ mellett fekszik, a Hannover–Berlin nagysebességű vasútvonal mellett. A legközelebb fekvő nagyobb város Braunschweig 26 km-re délnyugatra, Magdeburg 64 km délkeleti irányban és Hannover 74 km-re nyugatra. A város a Mittelland-csatorna (Középföld-csatorna) déli partján fekszik, a Drömling Nemzeti Parktól délre találjuk. Alsó-Szászország hatodik legnagyobb városa. Városrészei A város fel van osztva: helységekre (Ortschaft) kerületi részekre (Stadtteil) lakóhelyekre (Wohnplatz) vagy helyekre (Ortslage) 16 helység és 40 kerületi rész létezik: zárójelben: fő 2004-ben Címer Wolfsburg város címere vörös hátterű pajzs. A pajzson három ezüst színű hullám található. A címer közepén egy kéttornyú, ezüstszínű vár áll, a váron egy aranyfarkas. A város zászlajának színei zöld és fehér. A címert 1952-ben az Alsó-Szászországi Belügyminisztériumtól kölcsönözte. 1961-ben Lüneburg kormányfője megváltoztattatta. A farkas és a vár szimbólum a város nevéből erednek. A zászlót 1955 óta használják. Történelme Első írásos említése 1302-ből származik. 1372-ben okirat formában fordul elő, mint Burg Neuhaus. Ezután a következő fontos dátum a város életében 1938. május 26-a, amikor is letették a Volkswagen-Művek alapkövét. Az ötlet szerint egy KdF autót kellett megtervezni. Az új gyárnak a Volkswagen nevet adták, ami magyarul Népautónak felel meg. A rendezési terv 1938. július 1-jétől lépett hatályba. A második világháború során az alig termelni kezdő gyár főként a hadiipari igényeket szolgálta. Gyártottak itt többek között pótalkatrészek harckocsik számára, V–1-es rakétákat és a híres Kübelwageneket is. A háború ideje alatt több terv is napvilágot látott a fejlesztéseket illetően, ám egyik sem jutott el a megvalósulás állapotába. 1945. április 11-én, szinte a háború legvégén, a szövetséges légierő nagy bombázást hajtott végre, aminek eredményeképp a gyár 2/3 részben megsemmisült. 1945. május 25-én a brit megszálló hatóságok "Weisung"-ra keresztelték át Wolfsburgot. A gyár vezetése döntően Ivan Hirst brit őrnagy vezetése alatt állott, ő akadályozta meg a termelőberendezések elszállítását, mivel az angol kormány megszerezte a VW-megrendeléseket. Csak ezen megrendelések miatt maradhatott a gyár a háború után is Wolfsburgban, és válhatott a város növekedésének motorjává. 1951. október 1-jén a település megkapta a Kreisfreie Stadt jogot, ami magyar viszonylatban körülbelül a megyei jogú várossal egyenértékű. 1955-ben legördült az 1 milliomodik VW-Bogár is a szállítószalagról. Ezekben az években – a nyugatnémet gazdasági csoda éveiben – sok vendégmunkás is érkezett, elsősorban Olaszországból. 1958-ban épült fel a Városháza, rá két évre a Volkswagen-Művek részvénytársasággá alakult. 1972-ben az új területrendezési terv alapján létrehoztak egy külön Wolfsburg-törvényt, majd 20 település hozzácsatolásával a város átlépte a 100 000-es határt, népessége 131 000 főre nőtt. A népességi csúcs 1973-ban volt, mikor is a város 135 000 főt számlált. 1982 óta a város közvetlenül elérhető autópályán is, csatlakozik a Hannover – Berlin autópályához. 1988 óta főiskolája is van. Jelenleg 16 városrész alkotja. Népesség Az 1938-as 1000 fős népesség 1950-re 25 000-re emelkedett, és ez 8 év alatt meg is duplázódott. 1972 óta nagyváros, mikor is a város népessége meghaladta a 100 000 főt. A történelmi lakosságcsúcs 1973-ban született meg, azóta folyamatosan csökkenőben van. 2005-ben 121 716-an vallották magukat wolfsburginak. Politika A tanácsnak (Stadtrat) most 46 tagja van. Sport Wolfsburg futballcsapata, a VfL Wolfsburg a Bundesligában szerepel, a 2008–2009-es bajnoki évadban nyerte története első bajnoki címét, valamint 2015-ben megnyerték a német kupát. A csapat hazai mérkőzéseit a Volkswagen Arenában játssza, amelyet 2002-ben nyitottak meg. A férfi labdarúgó-szakosztályon kívül a VfL-nek van női szakosztálya is labdarúgásban, amely szintén a Bundesligában szerepel. A női csapat kétszer nyerte meg az UEFA Női Bajnokok Ligáját, emellett hétszeres német bajnok és tizenegy alkalommal nyerte meg a német kupát. A városnak létezik jégkorongcsapata is, a Grizzlys Wolfsburg nevű egyesület, amely az első osztályban szerepel. Ezen kívül lehetőség van a városban baseballozni, paintballozni és egyéb amerikai eredetű sportokat űzni. Az Autóváros (Autostadt) 2000-ben hozta létre a Volkswagen AG a Mittelland-Kanaltól északra elterülő "Autostadt"-ot. A 25 hektáron elterülő miniváros a hannoveri expó idejére készült el, 450 millió euró befektetéssel, ezzel egyike lett Európa legnagyobb szabadidő-központjainak. A központban mintegy 2000 alkalmazott dolgozik, igen jó körülmények között. A VW által gyártott minden márkának külön épülete van, így az Audinak, Bentleynek, Lamborghininek, Seatnak, Škodanak és természetesen a Volkswagennek is. Ezen kívül megtekinthető még a Bugatti, Porsche járművek is. A két, egyenként 48 méter magas toronyban, a központban lehet átvenni a megrendelt autót, ami a szomszédos gyárépületből érkezik egy üveghídon keresztül. Érdekessége a rendszernek, hogy teljesen automatizált, a liftek önmaguktól szállítják a megfelelő szintre a járművet, ahol a tulajdonosának már csak át kell vennie. Nagy hangsúlyt fektetnek a látványvilágra, lehet többek között 3D-és filmeket nézni, szimulátorokba ülni, stb... Minden nagyon átlátható és átgondolt, könnyű tájékozódni. Nagyon sok alkalmi rendezvény van, télen például ingyenesen lehet korcsolyázni. Lehetőség van továbbá tesztpályán gyakorolni, terepen, biztonságtechnikai pályán, spórolósan vezetni és a gyermekek is megismerhetik a vezetés rejtelmeit. 2008 januárjában az Autóváros fogadta a 15 milliomodik látogatót is. Zene 1989-ben két együttest is alapítottak a városban. Az Oomph! egy rock együttes, míg a Seventh Avenue metálzenét játszik. Közlekedés Közúti közlekedés A várost érinti az A39-es autópálya. Vasúti közlekedés A város szülöttei Hans von Bartensleben (Hans der Reiche, 1512–1583), építész Gebhard Werner Graf von der Schulenburg (1722–1788), Nagy Frigyes fejedelem udvarmestere August Heinrich Hoffmann von Fallersleben (1798–1874), germanisztikus, nyelvkutató Heinrich Büssing (1843–1929), járműtervező, nagyvállalkozó Heinrich Heidersberger (1906–2006), művész, fotós, díszpolgár Peter Koller (1907–1996), várostervező Volkmar Köhler (* 1930), politikus Gabriele von Lutzau (* 1954), művésznő és szobrásznő Bernhard Mattes (* 1956), Ford-Werke GmbH igazgatója Wolfgang Müller (* 1957), művész Siegfried Reich (* 1959), labdarúgó Joachim Franz (* 1960), extrémsportoló Max Müller (* 1963), zenész, énekes Heidi Schmidt (* 1972), író Matthias Brodowy (* 1972), zenész Katja Giammona (* 1975), színésznő Graziella de Santis (* 1976), színésznő Stefanie Gottschlich (* 1978), labdarúgó Testvérvárosok Anglia Luton, 1950 óta Franciaország Marignane, 1963 óta Olaszország Pesaro és Urbino megye, 1975 óta Németország Halberstadt, 1989 óta Oroszország Togliatti, 1991 óta Lengyelország Bielsko-Biała, 1998 óta Magyarország Mátranovák, 2019 óta Jegyzetek Fordítás Ez a szócikk részben vagy egészben a Wolfsburg című német Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Az Autostadt hivatalos honlapja A város hivatalos honlapja